Gedig: SpookArgieffoto (Foto: maggyona, Pixabay) My hart spook: vloere kraak en deure waai oop en toe, iemand loop heen en weer op die solder. Ornamente val van rakke af, uit die kelder kom klanke soos kettings wat sleep. Heelnag weeklaag iets uit die mure. Stof vergader in hoeke, spinnerakke string van die dak en kandelare. Ek bedek al die meubels met lakens. My hart spook vir jare al en die poltergees se geklop klink nes jy. Uit: In die grot van die sibille Deur: Juanita Louw Uitgewer: Queillerie Prys: R175-00* *Prys onderhewig aan verandering Koop die boek by Graffiti Boeke